  Майя Бывальцева Якшур-Бӧдья тракт но Ижкар котыр сюрес вожын (ДПС-лэн азьвыл постэз дорын) светофоръёс, фото- но видеокамераос ужаны, тыл пиштыны кутскизы. Ужъёсты «Кышкыттэм но ӟечлыко автомобиль сюресъёс» йӧскалык ӵектосъя быдэстӥзы. Со сярысь улосвыл тӧролэн но кивалтэтлэн пресс-службазы ивортӥз. Али светофоръёс эскерон вылысь ужалозы: 30 секунд - «вож» коридор Якшур-Бӧья тракт вылтӥ мынӥсьёслы, 25 секунд – Ижкар котыр сюрес вылысь потӥсьёслы. Нырысетӥ арня ӵоже ӧнерчиос сюресъёс вожетӥ ортчись вань транспортлэсь лыдзэ чаклалозы. Соя светофорлэсь транспорт но пыдын ветлӥсьёс понна тужгес умой тупась ужан радлыксэ лыдъялозы. Озьы ик эскерон амалэн мынон-ветлон куронъёсты тӥямез пусйись фото- но видеокамераос ужалозы. 2018-тӥ арын та сюрес вож кышкытлыо интыен лыдъямын вал. Туэ 9 толэзь ӵоже татын куинь шудтэм учыръёс луизы, отын вить адями шуккиськиз. Ваньмыз соос сюресэз сётымтэен герӟаськемын Таяз арняе Ижкарын йӧскаылк ӵектосъя пуктэм эшшо ньыль светофоръёс ужаны кутскозы. Со Союзной, Пушкинской ульчаосысь светофоръёс, озьы ик «Вормон урамъёс» федерал ӵектосэ шедем Вормонлы 30 ар но Вормонлы 40 ар ульчаосысь кык светофоръёс. Вуоно арын ми озьы ик вить светофоръёс пуктыны малпаськомы. Со уж элькунамы улӥсьёсты кышкытлыкъёслэсь утьыны юрттоз шуыса оскиськомы Ирина Шкляр, Удмуртиысь транспортъя но сюрес возёсъя министрлэн воштӥсезТодэ вайытом, таяз арын тыл юбоос эшшо куинь кышкытлыко интыосын пуктӥзы – Дэри – Изгурт сюрес вылын кык интыын но Ижкар – Ува сюрес вылын Шор Постол гурт вӧзын.  Тегъёс: Авто Ижкар Удмуртия сюресъёс светофоръёс  